
um multa exstent in libris de oratore, quae aut 
emendatione aut interpretatione egeant, tamen cura ac 
studio homiaum doctorum huius aetatis et plurimi loci, 
optimis codicibus excussis, suat restituii, et factum est 
ut nonnulli, olim parum considerate tentati, iam omni 
corruptionis suspicione liberarentur. Cuius rei unum vel 
alterum exemplum e multis proferemus. 

Ac ne ab hoc ipso lib. Ili recedamus, de quo dispu- 
taturi sumus, in verbis § 104: ad fidem orationis facien- 
dam^ fuerunt pridera qui haererent, ut si ve oratione 
si ve orationi legendum putarent. Tamen nullam causam 
esse, cur quicquam mutemus, bene confìrmant interpretes 
recentiores, locum illum Academicorum afferentes: multa 
facimus usque eo dum aspectus ipse fidem faciat sui 
iudicii (II 7, 19). Similiter in Lucilii versibus (§ 171): 
ut iesserulae omnes Arte pavimento atque emblemate ver- 
miculato Lambinus, cum negaret illud pavimento prae- 
positione carere posse, prò arte pavimento scribi iussit 
endo pavimento^ eique plures, quam oportuit, obsecuti 

colloquentes inter se, ut exemplum quoddam praeberet 
non solum praestantis doctrinae, sed etiam integritatis 
antiquae, orationem eorum quibusdam verbis, tum obso- 
letis tum vulgaribus, tamquam sale persperserit. Cuius 
generis sunt haec, quae e libro III excerpsimus. 

§ 7 Ab honorum perfunctione. 

Docet Sorofius, vocem, quae est perfunctio, praeter 
hunc locum, tantummodo in lib. de Fin. I, 15, 49 inveniri. 

§ 22. Hesterna die. 

Lambinus, quem secuti sunt Sorofius et Kayserus, 
scripsit hesterno die. Sed quamquam in III § 81 hesterni 
diei et II § 83 hesterno die legimus, malo codices sequi, 
in quibus omnibus, praeter unum (Lag. 76), si quidem 
Ellendtio credi mus, hesterna die exhibetur, quae dictio 
Gonfiata est ad similitudinem illarum, quae sunt: con- 
stituta^ indiata^ dieta j, certa die^ et bis similium (cf. 
KuEHNER, Àusf. Gr. I § 93). Badem apud Livium in- 
venitur (XL, 9, 10). 

§ 23 Quocumque ingreditur^ eodem est instructu 
ornatuque Gomitata. 

Nomen, quod est instructuSj raro inveniri apud seri- 
ptores monet Naegelsbach (§ 56,3)^ Georges autem 
(Ausf. lex.) duo omnino exempla affert, eaque serioris 
notae. 

§ 34 Meli US a deteriore. 

Propter adiectivum neutrum loco substantivi positum 
cf. II, 289: similitudine turpioris;. bue adde: Ad fam 
VI, 1, Orat. § 36. Tamen Naegelsbachius non dubitai 
id ipsum « eine Seltenheit p appellare (Cf. Draeger 
H. S. § 23). 

§61 Proseminatae sunt quasi familiae. 

Verbum proserninandi rarum esse confirmat Naegel- 
sbacbius § 130. Unum exemplum Tullianum affert 
Georges ex Hortens. fr. 71 (Kays.), idque sine transla- 
tione; cum translatione unum Manilii (I, 90). 

§ 65 (Stoici) omnes:, qui sapientes non sint^ servo s ^ 
latronés^ hostes^ insanos esse dicunt. 

Cam his conferenda sunt ea, quae statim sequuntur: 
Valde autem est absurdum ei contionem.,... committere^ 
cui nemo illorum^ qui adsint^ sanuSj nemo civis^ 
nemo libèr esse videatur. 

Quibus collatis, duo animadverti possunt. Primum, 
luce clarius est, altero loco eandem enumeratioaem 
repeti, quae facta sit priore loco, ordine tamen immu- 
tato. Nam terna quasi membra enumerationis singula 
singulis respondent hoc modo: servos-liber^ hostes-civis^ 
insanos-sanus. Itaque verbum quod est latrones, cum 
concinnitatem turbet neque quicquam oppositum habeat, 
male inculcatum puto ac deleo. Deinde apparet, hostes 
hic non belli adversarios esse, cum illi civis obiciantur, 
sed idem quod peregrinos^ nec bene interpretari Kuehne- 
rum ac Diltheium Feinde^ aut Gaillardum enhemis pu- 
bltcSy aut Gantovam nostrum: nemici. Est autem vox, hac 
quidem signiflcatione, obsoleta, ut Cicero ipse docet in 
lib. De Off. I, 37: Hostis apud maiores nostros is dice- 
batur^ quem nunc peregrinum dicimus: indicant duodecim 
tabulae: aut status dies cum hoste. 

§ 82 Rebar. 

Hic Catulus loquitur, quem, cum illis antiquitus 
usitatis verbis: rebar atque opinabar saepius delectaretur, 
ut e § 153 comperimus, beile id ipsum dicentem fecit 
Cicero. 

Id. Hinc discidium ecostitit quasi linguae atque cor di s. 

Cor prò eo q. e. ni^ens antiquorum et poetarum more 
hic usurpatum, monet Sorofius. 

§ 84 /Sai bonum. 

Sat prò satis scripserunt Plautus (Aul. Ili 6, 25). 
Terentius (Andr. Ili 1, 17; Heaut. V 2,43), Horatius 
(Carm. II 19, 26), Vergilius (Ecl. Ili, 111), perraro Ci- 
cero ac fortasse his tantum locis, quamquam ne horum 

quidem certa lectio est: Acad II, 14, 45; Orat. § 143; 
Part. or. 85; p. Roscio Am. 89. Itaque, cum Goeren- 
zius dubitaret an hiiias forniae usus a Cicerone abiudi- 
candus esset, censebat EUendtius « exspectandos esse 
pluriup scriptorum libros collatos. » Utcumque id est, 
hoc loco, de quo agimus, codJ. oranes praebent saL 

§ 92 Multum maius. 

Ne cum Lambino scribamus multo maius, quamquam 
hoc multo magis ad Tullianum usum accommodatum 
videtur, monent loci a Draegero aliati (H. S. § 245, b): 
Ter. Eun. 131: aliquantum avidior\ Liv. I, 7: aliquantum 
amplior (cf. Ili 15; XLIV, 7); Plin. H. N. XX, 74; 202; 
XXV, 56). Huc pertinent: luven. X, 197; Stai Theb. 
VI 701, IX 559. Minus recte igitur et Kuehnerus hanc 
dictionem tantum apud poetas seriores inveniri dicit 
{Ausf. Gr. § 81 A. 21) et Draegerus ipse, hoc Cice- 
ronis loco laudato, monet: « trotz der codd. verdàchtig. » 

§ 94 Cuicuimodi. 

Etsi nullus codex hanc lectionem testatur, quae in 
omnibus varie corrupta exstat, tamen post Manutium et 
Lambinum omnes eam receperunt. Legimus enim cmcui- 
mot?^ apud Oic. Tusc. Ili, 34, 83; V. 41, 121, ad Att. Ili 22, 
4. Est autem prò cuiuscuiusmodi vetus genitivi forma. 

§ 99 Dulcitudo. 

Hanc "lectionem codices omnes tuentur, praeter Lagg. 
Vili, qui habent dulcedo. In § 161 itém dulcitudo melius 
testantur, ut videtur, optimi codices, quam dulcedo^ 
quod EUendtius recepit, addens tamen in App. crit.: 
« dulcitudo.... non deterius. » Hunc secuti sunt Klotzius, 
Orellius (ed. alt.), Pideritius; sed dulcitudo scripserunt 
Adlerus et Soroflus, Mihi autem, quamquam his assentior, 
nunquam persuaderi potuit verum esse id, quod de hoc 
vocabulo monet Soroflus: « nicht dulcedo ist von Cic. 
gesetzt, weil hier solche Worte zu wàhlen waren, welche 
uberwiegend sinnliche Eindriicke bezeichnen. » Nam ad 

id ipsum significandum Cicero vocem quoque didcedo 
usurpai, ut: de Fin. II, 34, 114, de Legg. I, 17, 47. 
Dulcitudo autem est, ut opinor, vox vulgaris, quae apud 
scriptores labentis latinitatis atque in inscriptionibus 
redit (cf. Krebs, Antib. V ed. p. 436). 

§ 110 A ttactum. 

Optimi codices mutili hanc lectionem exhibent, quam 
Lambinus, partim coniectura ductus, partim quorundam 
codicum auctoritate fretus protulit, quamque Friederi- 
cus restituii {QuaesL in Cic. libb. de or.^ 1885, p. 50). 
Quod vulgo attemptatum editioues recentiores habent, 
nulla nititur auctoritate. Hic Ellendtius: « non constat, 
inquit, de usu eius participii. » Forcellinius tamen 
laudat Plaut. Aul. IV 10, 24; Sii. XI, 47; Fest. s. v. 
Scribonianum et Obstitum\ Carm. Fr. Ar. n. 43. Ego 
suspicor formam esse vulgarem. 

His locis adnumeranda videntur nonnulla verba sim- 
plicia, quae coniuncta cum praepositione aliqua exspecta- 
veris. Huiusmodi sunt: 

§ 131 sociaris. 

Non saepe prò composito ita simplex verbum poni 
a Cicerone, monet Sorofius, qui aifert illud Piane. 30, 
73: cum vel periculum vitae tuae mecurn sodare voluisses; 

§ 180 (cf. 38) linquamus (Lag. 3, 67 relinquamus)'^ 

§ 191 Carpere j prò discerpere hoc uno loco usus 
est Cicero- Livius autem saepius (ut III, 5, 1), itaque 
Seneca, Curtius. 

Ncque a vocibus Graecis omnino abstinuisse videtur, 
cum loquentes faceret homines, qui et graecas doctrinas 
attigissent nec satis scirent voces graecas ad latinuni 
sermonem transferre. Itaque, cum ipse variis modis 
adiectivum jtoXitiko^ convertat (Cf. Nap:gelsb. § 2, 2), 
tamen in § 108 graece dumtaxat Crassum loquentem 
inducit: a Graecis politici philosophi appellati. Quo in 
genere Krebsius non laudat nisi hos locos: Caci. ap. 

Cic. ad Fam. VIII^ 1,' 4: politicos lihros (h. e. libros 
Ciceroiiis de republica); Macrob. ad Somn. Scip. I, 8 
virtutes politicae. 

Temere igitur quidam editores recentiores, cum id, 
quod adhuc monuimus, neglexissent, se gesserunt in 
locis bisce: 

§ 176 Quonam igitur modo tantum munus insi- 
stemus . 

Ex iis, qiiae supra disputavimus de vocibus obsoletis 
hic illic consulto adbibitis a Cicerone, patet, nisi 
fallor, aberrare a vero Sorofium, qui neget, Oiceronem 
munus insistere dicere potuisse, quamvis idem illud 
fere legamus apud Plautum ( Mil. glor. Ili, 3, 55: 
insistite hoc negotium sapienter. Gf. cum Pideritio: Ter. 
Eun. II 3, 3: quam insistam viam; Caes. b. G. Ili 
14: nec satis constabat^ quam rationem pugnae insiste- 
rent). Quod vero ille vir doctus coniecit nec dubita- 
vit recipere, munus instruemus, non satis ad usum 
Tullianum conflatum videtur. Nani etsi laudat hos locos: 
§ 105: eooercitatio^ quam extremo sermone instruxit An- 
tonius; prò Mur. 22, 46: accusationem et petitionem dili^ 
gentes adorne t atque instruat; de leg, agr, II, 23, 90: 
hellum inslruere (cf. ib. 77); nullus ex bis locis tuetur 
illam locutionem, munus instruere. Ego contra a Krebsio 
(Antib. s. V. Instructio) mutuor hosce: de sen. 29: ut 
adulescentes doceat^ insiituat, ad omne officii munus in- 
struat; ad Att. V, 6, 1: instruat etiam consiliis idoneis 
ad hoc nostrum negotium; ex quibus apparet, Oiceronem, 
si quidem verbo instruendi hoc loco usus esset, potius 
dicturum fuisse: ad munus aliquem instruere. 

§ 228 Ac vellem ut meus gener^ sodalis tuus^ 
HortensiuSj adfuisset. 

Quam temere et Sorofìus ut deleverit et Pideritius 
haec scribat: « vellem ut sonst wohl nicht bei Cic, 
daher zu streichen >, manifestum est e locis Tullianis 

a Draegero (H. S. .§ 396) et Stroebelio laudatis {De 
Ciò. de or. libror. codicibus mutL antiquior. Eri, 1883, 
p. 16). Quodsi quis contendat, raro ita dici a Cicerone, 
ea repetam, quae de eiusmodi vocibus rarioribus sapra 
animadvertimus. 

His locis nonnullos subiciam, quos sine iusta causa, 
ut mihi quidem videtur, iidem critici suspectos habue- 
runt ac variis modis vexare non dubitarunt. 

§ 80 Sin aliquis exstiterit aliquando^ qui — possit 
dicere et — esplicare aut omne, quod propositum sity 
disserat, quique — aditingat hunc tisum — is sii verus^ 
is perfectus^ is solus orator. 

Kayserus et Sorofius, praeeunte Bakio, scribunt: is 
erit veruSy quae scriptura primo quidem aspectu conflr- 
mari videtur iis, quae legimus in § 95: sin quando eccsti- 
terinty etiam Graecis erunt anteponendi. Sed si rem at- 
tentius consideraveris, videbis, ncque omnes circuitus 
verborum a Cicerone semper uno eodemque modo de- 
scribi, ncque hic quicquam vetuisse quominus coniunctivo 
potentiali, quem vocant, uteretur. Ad quod faciendum 
» etiam eo quasi ma;nu ducebatur, quod coniunctivi illi: 
sity disseraty adiungat antecedebant. Itaque codicum 
omnium consensum aspernari nolo. 

§ 81 Quare Coracem i stura v est rum paliamur 
nos quidem pullos suos eoocludere in nido etc, 

His verbis Crassus ad ea respicit, quibus Antonius 
superiore sermone (I, 91) Coracis mentionem iniecerat, 
Sed cum Bakius illud vestrum in veterem mutandum 
existimaverit, hoc tamquam magnum commentum So- 
rofius et Adlerus amplexati sunt. Mihi autem prorsus 
supervacuum videtur. Poterat enim Crassus plurali nu- 
mero uti (nam in hoc, ut opinor, praecipue offendunt), 
cum non solum Antonium increparet, sed omnes, qui 
cum eo de Corace idem compertum haberent. Simili 
fere modo in § 182 ad Catulum loquitur: Aristoteles^ 

Catulej vester, cum intellegat et Catulum, et ceteros 
qui ad eandem similitudinem graecis auotoribus operam 
dederint. Praeterea quid sibi velit illud veterem^ equi- 
dem non satis perspicio. Au Crassus ideo Coracem 
repudiaverit, quod vetus esset? Minime vero. Nam rhe- 
tores recentiores non minus acriter nunqnam non in- 
sectatur. Huc adde quod pronomen iste cum eo, quod 
est veste}% libenter coniugi tur, ut Acad, II 33, 105: 
eisdem hic sapiens^ de quo loquor^ oculis^ quibus iste 
vestery caehim^ terram^ mare intuebitur. 

§ 226 Et ea incitatur in civitate ratio vivendi ac 
posteritati ostenditur. 

Cum Sorofìo non satis defensum illud: incitatur vi- 
deretur locis ab Ellendtio allatis, scripsit increhrescitj 
quod a codicum lectione longius abest. Equidem ne El- 
lendtio quidem concesserim, hoc loco figuram ab equo- 
ram cursibus sumptam esse, ut in exemplis, quae afFert: 
I, 90 consuetudo... celeritatem eloquendi incitar et\ Nat. 
deor. II, 103 stellarum celeritatem incitarla sed potius 
Ciceronem crediderim translatlw? usum esse hoc verbo, 
quod proprie de arboribus dicitur prò eo, quod est, cultura* 
promovere^ fovere. 

§ 229 Recte v ides. 

Bakius, quem secuti sunt Kayserus et Sorofius, quod 
verbum videndi non adverbium quoddam, sed obiectum 
(ut, puta, verum) requireret, ex antecedente confido 
(§ 228) correxit: recte confldis. Mihi quidem, quod du- 
dum monui de verbo incitandi\ huic quoque loco aptum 
esse videtur. Ut enim proprie usurpat Cicero verbum 
videndi adverbio adiuncto (Acad. II, 25, 81, videre acri- 
ter)^ ita hic per translationem quidni idem facere potuit? 

In quo genere tantum abest ut existimem, lectionem 
librorum sine exceptione probandam esse, ut menda 
nonnulla, quae mihi deprehendere visus sum, demon- 
strare cotier. 

Vidimus supra in §65 verbum, q. e, latronesy eicien- 
dum esse; item aliquid ab interpolatore inductum esse 
suspicor in 

§ 85» Me autem^ Catule^ fateor ncque — nec vero, 
id^ quod tu recte commemi nisti^ ullum unquam habuisse 
sepositum tempus ad discendum ac tantum tribuisse do- 
ctrinae temporis^ quantum mihi puerilis aetas, fa- 
renses feria e concesserint. 

Rationem huius dissoluti onis, quod asyndeton vocant, 
aliam alii proferunt. Hic Sorofius: « Das Asyndeton, 
inquit, dient lediglieli zur affectvollen Unterscheidung 
und Betonung jedes der beiden Begriffe. > Sturembur- 
gius asyndeto significari dicit, plura potuisse adici, sed 
supersederi afferendis. Contra quem Ellendtius conflrmat, 
id asyndeto nunquam significari. « Hoc quidem loco 
non est nisi oppositis cum vi quadam efferendis. » 

Ut ego quoque dicam quid sentiam, velim verba 
Catuli consideres (§ 82), ad quae Orassus respondet: 
< Haudquaquam hercle, Crasse, mirandum est etc; » 
quibus verbis Catulus agnoscit Crassi sapientiam , qua 
omnem eius dicendi vim contineri statuit, ncque aliud, 
quam eandem sapientiam significat Crassus, cum de 
doctrina loquitur, Quod si yerum est, vix fieri potest, 
ut respondeat, se studio sapientiae tantum temporis tri- 
buisse, quantum puerilis aetas et feriae forenses conces- 
serint. Nam puerilem aetatem in sapientiae studio con- 
sumere non potuit, si quidem ad eam prima tantum 
erudi tio spectabat. lllud puerilis aetas reddendum est 
nescio cui interpolatori, qui ad ea respexit, quae supra 
Crassus de sua puerili disciplina dicit: « Ego enim sum 
is, qui cum summo studio patris in pueritia doctus 
essem et in forum ingenii tantum, quantum forsitan 
vobis videar, detulissem, non possim dicere me haec, 
quae nunc complector, perinde ut dicam discenda esse, 
didicisse. » Qui cum dicat, « in pueritia doctus essem, > 

doctrinam puerilem intellegit, non studiiim sapientiae, 
cuius fatetur < paulum, sitientem, se gustasse » tum, 
< quaestor in Asia cum esset et inde decedentem 
Athenis. » 

§ 150 Hic Cicero docet, <l in propriis verbis illam 
esse laudem oratoris, ut abiecta atque obsoleta fugiat, 
lectis atque jliustribus utatur. » Tum pergit ita: Sed 
in hoc verborum genere propriorum delectus est haòendus 
quidam atque is aurium quodam iudicio ponderandus. 

Quae sententia cum nihil priori oppositi contineat, 
vix tolerabile videtur illud sed. Nam etsi Eilendtius in 
hoc offendere non videtur, cum ad hunc locum ne ver- 
bum quidem faciat, recte hoc agnoverat ille, qui nihil 
fere molitur inepte, Lambinus; qui prò sed coniecit ete- 
nim. Hac vero aetate Sorofius, quem Adlerus non se- 
quitur, sed tamen probat, scripsit: scilicet. Equidem ar- 
bitror has coniecturas mederi quidem loco affecto, non 
ita tamen ut omni ex parte nobis satisfactum esse di- 
camus. Cur enim Cicero adderet illa: in hoc verhorum 
genere propriorum^ cum iam praemisisset illa: in propriis 
verbis f Hoc profecto addere non potuit, nisi argumen- 
tum verborum propriorum paulisper reliquisset. Vix 
autem puto explicari posse, quonam modo verba, quae 
sunt etenim et scilicet^ cum ilio sed^ a librariis sint 
commutata. Equidem nihil corrige, tantum lacunam 
statuo ante illud sed^ quo Cicero, ut saepe, post ali- 
quam digressionem, quae excidisse videtur, ad proposi- 
tum revertitur. 

§ 169 Abutimur saepe etiam verbo non tam eleganter 
quam in transfer endo^ sed etiamsi licentius^ tamen 
interdum non impudenter. 

Nunquam nobis persuaderi poterit Ciceronem confir- 
masse, abusionem tantummodo < interdum » esse non im- 
pudentem, Id animadvertisse videtur Kayserus, qui illud 
interdum uncis incluserit. Centra quem Sorofius monet 

< fieri posse ut abusio interdum vitiosa (fehlerhaft) 
sit. » Quibus verbis quid sibi velit ille vir doctus, libere 
fateor, vix intellego. Nam, ut mihi videtur, e Ciceronis 
verbis hoc unum eruitur, « abùsionem non tam ele- 
gantem esse, quam translatio sit, eandemque ut licen- 
tiorem, ita interdum esse non impudentem. > Equidem 
arbitror sententiam huius loci planiorem futuram, si 
transposi to ilio interdum legerimus etiamsi licentius 
interdum^ tamen non impudenter; nam in codicibus 
aliquam perturbationem horum verborum exstitisse indi- 
cant plures Lagg,, qui habent: tamen non interdum im- 
pudenter. Itaque: < licentius, inquit Cicero, quam in tran- 
sferendo, interdum abutimur verbo, non tamen ita, ut 
in crimen impudentiae incidamus. » Illud enim tenendum 
est, hic Ciceronem per Crassi personam praeceptum 
quoddam tradere, non rem actam exponere voluisse. 

Sed ut, cum de bis locis agatur, minime acquie- 
scendum videtur in codicum auctoritate, ita in aliis 
quibusdam interpretationes vulgatae non adeo nobis pia- 
cent, ut eas ocuiis, paene dixerim, coniventibus acci- 
piendas esse existimemus. Hos igitur breviter perse- 
quemur. 

§ 62 Aristoteles et Xenocrates, quorum alter Peripa- 
teticorumy alter Academiae nomen obtinuit . 

Cum obtmere nunquam apud Ciceronem significet 
idem, quod assequi^ adipisci (cf. Krebs, s. v. obtinere) 
omniaque exempia a Forcellinio laudata (prò Quinct. 
9; ad Att. VII 25; prò Roselo Com. 4; ad fam. I, 8; 
Vili, 6; de legg. I, 22) ita interpretanda sint, ut verbum 
obtinendi vim habeat tenendi vel retinendi^ minime pro; 
babilis videtur interpretatio Kuehnerì et Sorofii, qui 
vertant: begrilndete. 

Licentius et quasi divinantes nostri Gariglius et Oan- 
tova: € fu capo. » Gaillardus denique: « T un fut le 
chef des Péripatéticiens, V autre donna à son école le 
liom d' Académie. > 

Mea quidem sententia, hoc loco nomen non est ap^ 
fellatio (ut in § 73: a communi philosophiae nomine aut 
130: oratoris nomen), sed potius fama^ ut in § 51: et 
iis hoc nomen diooisti eloquentiae solis esse tribuendum 
(cf. II, 5: eloquentiae nomen relinquendum est; I, 120: 
impudentiae nomen effugere dehemus). Nani obtinere no- 
men hic est famam tueri (defendere)^ quod nos dicimus: 
« tenere alto la fama. » Simillimo autem modo Cicero 
in Phil, X, 6 scribit: amplissimi honoris nomen obtinebis. 
Quod cum non animadvertisset Schtitzius supervacuam 
coniecturam protulit: Aristotelis et Xenocratis (sci. fa- 
miliae)j quorum altera Peripateticorum, altera Academiae 
nomen obtinuit. 

§ 102. Nunquam agit hunc versum Roscius eo gestu^ 
quo potesti Nam sapiens etc, sed abicit prorsus^ ut ^ in 
proximo: Set quid video? etc. incidati aspiciat^ admi- 
retur^ stupescat. 

Omnes interpretes, quos quidem viderim, illud incidat 
ab incìdendo, littera ^ correpta, ducunfc. Nam Kuehnerus 
vertit hoc modo: « mit um so gròsserer Wucht zu 
werfen; > Sorofius: * dass er bei den folgenden mit aller 
Wucht einfalle; » Pideritius: < mit aller Kraft darauf 
stiirzeu > Eodem redit Diltheius: < um auf die folgenden 
-^ den Nachdruck zu versparen. » Itemque Gaillardus: 
< il celate, il tressaille. > Quae interpretatio tunc vera 
videri potuit, cum legebatur: ut in proooimos: et quid 
video etc. incidat; sed post egregiam Ribbeckii emen- 
dationem: in proximo: Set^ multo melius, ut opinor, 
verbum q. e. incidat ab incidendo^ littera i longa, du- 
cemus, cum significet: « interrumpere cursum verborum, > 
ut in § 217: aliud enim vocis genus iracundia sibi sumat^ 
acutum. tncitatum, crebro incidens. Ergo recto vidisse 
puto Cantovam, qui interpretatus sit: « arrestarsi. » 

§ 162 Quo in genere primum est fugienda dissimi^ 
litudo: Caeli in^entes fornices; g'wamw sphaeram in 

scaenam^ ut dicitur^ attulerit Ennius^ tamen in 
sphaera fornicis similitudo non pò test inesse. 

Illud sphaeram in scaenam afferre» non translate, 
sed proprie atque, ut ita dicam, ad verbum intellexe- 
runt Ernestus et EUendtius. Alter id fecisse Ennium 
aflfirmat, « ut probaret translationem in fornicibus caeli 
a se.audacius factam et fortasse a multis reprehensam. > 
Quam interpretationem EUendtius suo iure refeilit. 
€ Mire, inquit, quasi in singulis verbis novatis aut 
tralatis aliquod sensuum et maxime ooulorum subsidium 
parari possit, quo aspecto auditores intelligerent unde 
illa transferendi audacia poetae venerit. > Sed, ut ego 
arbitror, hio ipse vir doctus interpretationem quandam 
non minus a rerum natura arbhorrentem protulit. < Sine 
dubio poeta sphaeram in scena coliocandam curaverat 
in usum personarum nescio quarum in scena philoso- 
phantium, qualis erat ille Amphio Pacuvii a Zetho 
fratre reprehensus de Or. II, 37, 155, vel is, cui Neo- 
ptolemus Ennianus 1. e, philosophari tantum paucis pia- 
cere dixit Huius rei auditores recordari Ennium vo- 
luisse, ut similitudinem fornicum in mentem suam 
revocarent, vituperare Cicero videtur. » 

Utramque, inquam, interpretationem reicio, quia vix 
cerni potest, quomodo fìat ut, sphaera in scaena quavis 
de causa collocata, Ennius similitudinem suam specta- 
toribus proba verit. Nam si inter sphaeram et fprnices 
nulla erat similitudo, cum sphaeram ante oculos specta- 
torum possuissét, nedum id probaret, multo magis etiam 
ostenderet, quam dissimilia illa inter se essent. 

Aliam viam ingressus est Heindorfius, qui iudicavit, 
illud: sphaeram in scaenam afferre per translationem 
dictum esse, ita ut, ex Horat. Serm. II, 1, 71, signifìcet 
« afferre in notitiam omnium. » Hunc secuti sunt Pide- 
ritius et Sorofìus, quamquam iam Ernestius, ut recte 
monet EUendtius, « illud certe vidit in versu de fabuU 

desumpto neminem intellecturum fuisse scenae vocabu- 
lum, nisi proprie dictum, » Liceat nobis quoque centra 
hanc interpretationem aliquid monere. Affirmant igitur 
hi viri docti, Ennium sphaeram in scaenam attutisse, 
quod saepissime hoc sphaerae vocabulum in suis tragoe- 
diis usurpaverit. Pideritius quidem id aperte dicit; nam 
Sorofius, cum scribat: « weil Bnnius diesen Ausdruck 
fiir Himmel òfter gebraucht hat, » non satis apparet 
utrum sphaerae voce an fomicum^ an utraque usum 
Ennium putet. Utcumque id est, in Ennii reliquiis nul- 
lum harum vocum exemplum légimus; quod permirum 
esset, si tam saepe alter utram in medium protulisset. 

Sed cur Cicero dicat « in sphaera fornicis similitu- 
dinem non posse inesse, « ne hoc quidem satis constat. 
Talaeo enim visum est, id propterea vituperari a Cice- 
rone, quod caelum totum rotundum esset, fornices autem 
a rectis lateribus surgerent; Ellendtio centra, « propter 
humilitatem vocabuli ex humanis rebus vulgare quid- 
dam nec ulla magniflcentia commendabile signifìcantis. » 

Mihi q^uidem Talaei explicatio potior videtur, cum 
hoc loco moneat Cicero, cavendum esse ne translatio 
dissimilitudinem habeat, non ut ne vulgaris atque ob- 
soleta sit, quod alio loco docet. 

Itaque, ut iam ad me ipsum veniam, hoc modo illa: 
quamvis sphaeram in scaenam attulerit^ intellegenda 
esse statuerim : < Quamvis Ennius inapparatu 
scaenae caelum repraesentaverit, atque ita angustis 
finibus quodammodo coartaverit, tamen cum aliquam 
personam loquentem induceret illa: caeli ingentes fornices^ 
minime probare potuit spectatoribus talem similitudi- 
nem. Sphaera enim, quam in apparatu scaenae descrip- 
serat, res illa quidem parva atque angusta erat, sed 
non ita ut cum fornice quicquam simile haberet. » 

